*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*124. számú előterjesztés*

Bátaszék Város Önkormányzat Képviselő-testületének 2024. július 16-án

07.30 órakor megtartandó RENDKÍVÜLI ülésére

Önkormányzati szúnyoggyérítéshez forrás biztosítása

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Pénzügyileg ellenőrizte:** Tóthné Lelkes Erika  pénzügyi irodavezető  **Tárgyalja:**  - |

**Tisztelt Képviselő-testület!**

2013-ban addig nem látott árhullám vonult le a Dunán és ez extrém mértékű szúnyoginváziót eredményezett. Az állam úgy döntött, hogy az árvízi védekezés mellett az árvíz miatti szúnyogártalom elleni védekezést is a katasztrófavédelem feladatai közé utalja. Azóta minden évben a katasztrófavédelem irányítja a szúnyogok elleni központi védekezést.

Magyarország Kormánya elrendelte Magyarország területén történő csípőszúnyog gyérítést, melyhez fedezetet is biztosít. A szúnyoggyérítések koordinálásával a BM Országos Katasztrófavédelmi Főigazgatóság Gazdasági Ellátó Központját bízta meg.

Várhatóan ebben az évben sem történik változás a szolgáltatással kapcsolatban.

A gyérítést földi és légi biológiai módszerekkel valamint földi és légi kémiai módszerekkel a szakértők által meghatározott területeken kell elvégezni.

A központi szúnyoggyérítési program azokra a területekre terjed ki, ahol a szúnyoginvázió a legnagyobb méreteket ölti.

Az elmúlt időszak csapadékos időjárásának köszönhetően igen nagy számban vannak jelen a szúnyogok a lakott területen belül is a két alkalommal végzett gyérítés ellenére is. Természetesen a központi szúnyoggyérítés mellett minden önkormányzatnak lehetősége van saját költségvetése terhére szúnyoggyérítést végeztetni a településen.

Készülve arra az eshetőségre, hogy idén nem lesz több központi szúnyogírtás településünkön - szeretnénk megteremteni annak a lehetőségét, hogy ha szükséges, saját költségvetésünk terhére legalább egy alkalommal földi módszerrel védekezni tudjunk a csípőrovarok ellen.

A korábbi Képviselő-testületi döntésnek megfelelően megkötésre került dr. Rónai Zsófia e.v.-val a szolgáltatási szerződés a lefolytatott beszerzési eljárást követően.

Javasoljuk, hogy a szerződés által biztosított módon kerüljön megrendelésre a következő gyérítés, ha ez indokolt. Ehhez szükséges br. 1.850.- Ft/hektár/alkalom, 370 hektárra vonatkozóan összesen bruttó 684.500,-Ft. összeget biztosítani.

A 2024. évi önkormányzati költségvetésben rendelkezésre áll a feladatellátásra a pénzügyi keret.

**H a t á r o z a t i j a v a s l a t :**

**Önkormányzati szúnyoggyérítéshez forrás biztosítására**

Bátaszék Város Önkormányzatának Képviselő-testülete;

1. földi szúnyoggyérítési tevékenység Bátaszék közigazgatási területén (Bátaszék, Kövesd, Lajvér, Vázkerámia ltp., Gauser telep) feladat ismételt elvégzéséhez, bruttó 684.500,- Ft összeget biztosít az önkormányzat 2024. évi költségvetésének dologi kiadása terhére,
2. felhatalmazza a város polgármesterét - a korábban megkötött vállalkozási szerződés szerinti - megrendelő aláírására.

*Határidő:* 2024. augusztus 31.

*Felelős*: Dr. Bozsolik Róbert polgármester

(megrendelő aláírásáért)

*Határozatról értesül*: dr. Rónai Zsófia

Bátaszéki KÖH városüz. iroda

Bátaszéki KÖH pénzügyi iroda

irattár